Datum: 5. 7. 2021

ZADEVA: POJASNILO 1 K RAZPISNI DOKUMENTACIJI ŠT. **ŽALE-16/21 - Ureditev klimatizacije v upravno tehničnem objektu**

1. **Dne 1. 7. 2021 smo prejeli vprašanje potencialnega ponudnika z naslednjo vsebino:**

»Spoštovani,

Tehnični podatki iz popisa se ne skladajo s predvideno (ustrezno) opremo.

Na primer:

Sistem Hitachi ne nudi tehnologije VRT (spreminjanje temperature uparjanja), čeprav je le-ta v popisu zahtevana.

Specificirana zunanja enota ima sezonski izkoristek SEER=6,3, medtem ko je v popisu zapisan sezonski izkoristek SEER=6,6.

Teža zunanje enote je v popisu zapisana kot 104kg, medtem ko ima enota Hitachi (ki je navedena kot ustrezna) 120kg.

Vsi ti podatki so, glede na razpis, lahko bistveni (ne vemo, ni definirano), zato se zdi, da je nekdo uporabil kakšen generični popis (ali konkurenčen) in zgolj spremenil tipe naprav.

Podobno velja pri vseh notranjih enotah sistema, kjer so karakteristike, zapisane v popisu materiala in del drugačne od kataloških podatkov definirane ustrezne enote (Hitachi).

Prav tako žični daljinski upravljalnik glede na kataloške podatke NI z zaslonom občutljivim na dotik (TOUCH), čeprav je le-to zahtevano v popisu (podobno Bluetooth nastavitve, ipd.).

Pri prezračevalni napravi je razlik še več ohišje specificirano kot T2/TB2, v higienski izvedbi, medtem ko ustrezna naprava dosega T3/TB2, prav tako ni razvidno, če v higienski izvedbi (kar je, glede na namembnost prostora, verjetno logična zahteva).

Ipd.

Prosimo naročnika, če objavi natančne zahteve in podatke, ki jih oprema mora izpolnjevati. Trenutno popis je zelo kaotičen, zato je kvalitetno ponudbo zelo težko izdelati.«

*Odgovor naročnika na zgornje vprašanje potencialnega ponudnika:*

Ponudniki naj upoštevajo naročnikove željene tehnične lastnosti naprav.

Naročnik je v popisu del, na koncu postavke le zgolj v namen lažje definicije željenega razreda opreme, navedel proizvajalca kot na primer: Hitachi.

Vsa oprema se lahko zamenja za enakovredno ali boljše, tako kot je to tudi v popisu del navedeno.

To pojasnilo postane sestavni del razpisne dokumentacije.

Pojasnilo je bilo dne, 5. 7. 2021 objavljeno tudi na Portalu javnih naročil.

 JAVNI HOLDING Ljubljana

Sektor za javna naročila